31993D0195
L 086/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 февруари 1993 година
относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ
(93/195/EИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г., относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Директива 92/36/ЕИО (2), и по-специално член 19, ii) от нея,
като има предвид, че Съветът, с Решение 79/542/ЕИО (3), последно изменено с Решение 93/100/ЕИО на Комисията (4), е съставил списък на третите страни, от които държавите-членки разрешават внос на еднокопитни;
като има предвид, че е необходимо също така да се отчете регионализацията на някои трети страни, която е предмет на Решение 92/160/ЕИО на Комисията (5), изменено с Решение 92/161/ЕИО (6);
като има предвид, че националните ветеринарни органи са се ангажирали да уведомят писмено Комисията и държавите-членки с телекс, телефакс или телеграма, в срок от двадесет и четири часа от потвърждаването на появата на всякакви инфекции или заразни болести по еднокопитните от списъци А и Б на Международното бюро по епизоотии (МБО) или приемане на мерки за ваксиниране срещу една от тях, или в подходящ период, на всяка предложена промяна на националните правила за внос на еднокопитни;
като има предвид, че различните категории коне имат собствени характеристики и че техният внос се разрешава за различни крайни цели; като има предвид, че следователно специфични ветеринарно-санитарни изисквания трябва да бъдат установени за повторното въвеждане на регистрирани коне за надбягвания, спортни състезания и културни прояви след временен износ;
като има предвид, че съществуват равностойни ветеринарно-санитарни ситуации на пистите за надбягвания и в помещенията, където се провеждат спортни състезания и културни прояви и изолацията от еднокопитни с по-нисък здравен статус, препоръчително е да се установи единен здравен сертификат за повторно въвеждане на регистрирани коне за надбягвания, спортни състезания и културни прояви след временен износ за трети страни;
като има предвид, че мерките, предвидени в настоящето решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Без да се засяга Решение 92/160/ЕИО, държавите-членки разрешават повторното въвеждане на регистрирани коне за надбягвания, спортни състезания и културни прояви след временен износ, когато тези коне:
-
се завръщат от трети страни, фигуриращи в част I или II на специалната колона за еднокопитни в приложението към Решение 79/542/ЕИО, в които са били временно изнесени, било директно, било след преминаване през други страни от същата група в приложение I към настоящото решение.
-
отговарят на изискванията, определени в образеца на здравния сертификат, установен в приложение II към настоящото решение.
Член 2
Адресати на настоящото решение са държавите-членки.
Съставено в Брюксел на 2 февруари 1993 година.